Республика бойынша қызылшаның 20 188 жағдайы тіркелді
DATE: 19:37, 06 Желтоқсан 2023 | GMT +5
TITLE: Республика бойынша қызылшаның 20 188 жағдайы тіркелді
URL: https://kaz.inform.kz/news/respublika-boyinsha-kizilshanin-20-188-zhagdayi-trkeld-e13c11/
META: DATE: 19:37, 06 Желтоқсан 2023 | GMT +5
TOTAL WORDS: 179
AUTHOR(S):
TEXT: «Бүгінгі таңда қызылша бойынша қалыптасқан эпидемиологиялық жағдай күрделі күйінде қалып отыр. 2023 жылдың басынан бастап республика бойынша қызылшаның 20 188 жағдайы тіркелді. Оның 81% - ы 14 жасқа дейінгі балаларға тиесілі, бұл - 16 351 жағдай. Жасөспірімдер арасында 706 жағдай тіркелді – бұл ересектер арасында 3, 4% және 15, 4% тіркелген, яғни 18 жастан асқан – 3 131 жағдай», - деді Денсаулық сақтау минитсрлігі Қоғамдық денсаулық сақтау ұлттық орталығының басқарма төрағасы Манар Смағұл Орталық коммуникациялар қызметі алаңында өткен баспасөз мәслихатында. Қызылша аурулары барлық аймақтарда тіркелген. «Қызылша жұқтырғандардың көбісі Шымкентте – 3 069 жағдай, 100 мың тұрғынға шаққандағы көрсеткіш – 263, 5, Алматыда – 3 010, Алматы облысында – 1812 жағдай, Жамбыл облысында – 2 724, Маңғыстау облысында – 1701, Атырау облысында – 1377, Ақтөбе облысында – 1485 жағдай және Қызылорда облысында-1182 жағдай тіркелді. Күн сайын ел аумағында қызылшаның 350 - ге жуық жағдайы тіркеледі және негізгі сырқаттанушылық вакцинацияланбаған адамдарға тиесілі. Ауруды жұқтырғандар вакцина алмаған. Оның ішінде 83, 6% балалар», - дейді ол. Оның айтуынша, ұжымдарда, 643 мектепте қызылшаның 1466 жағдайы тіркелді. Соңғы 72 сағат ішінде 3898 адамға вакцина салынды
